'n Derde van munisipaliteite in weegskaal | Maroela Media
Die uitslae van die plaaslike regeringsverkiesing is Donderdagaand bekendgemaak. (Foto: OVK)
In sowat 'n derde van munisipaliteite kon 'n enkele party nie vanjaar 'n oorgrote meerderheid stemme werf nie.
Die regerende ANC-party het weer vanjaar die meeste stemme in 161 van die 213 munisipaliteite landwyd tydens vanjaar se plaaslike regeringsverkiesing ingewin. Die ANC het sowat 46% van die steun nasionaal ingepalm, 'n reuse daling sedert die vorige munisipale verkiesing in 2016.
Die Onafhanklike Verkiesingskommissie (OVK) het dié uitslae Donderdagaand by die nasionale uitslagsentrum in Pretoria bekendgemaak.
Net 12, 3 miljoen uit die meer as 26 miljoen geregistreerde kiesers (43,52%) het op 1 November gestem. Dit is die kleinste persentasie stemmers wat aan 'n verkiesing deelgeneem het, sedert die aanvang van demokrasie in 1994.
Die DA het 13 munisipaliteite gewen, gevolg deur die Inkatha Vryheidsparty (IVP) wat die meeste stemme in tien munisipaliteite gekry het.
Die lot van 66 munisipaliteite hang nou in die weegskaal aangesien geen party 'n volslae meerderheid gekry het nie. Koalisiepartye sal na verwagting binnekort in dié munisipaliteite gevorm word.
Die toppresterende partye het soos volg in die agt metro's gevaar:
ANC DA EFF Action SA
Kaapstad 18,63% 58,2% 4,13%
Ekurhuleni 38,19% 28,72% 13,57%
eThekwini 42,02% 25,62% 10,48%
Johannesburg 33,6% 26,47% 16,05%
Mangaung 50,63% 25,73% 11,31%
Nelson Mandelabaai 39,43% 39,92% 6,4%
Tshwane 34,31% 32,34% 10,62%
Buffalo City 59,3% 19,52% 12,6%
Sy Mamabolo, OVK-hoofkiesbeampte, het die 95 onafhanklike kandidate wat hulself vanjaar verkiesbaar gestel het, geloof.
Glen Mashinini, OVK-voorsitter, het op sy beurt die 10 461 raadslede wat landburgers sal dien, gelukgewens.
"Ons moedig hulle aan om uit te gaan en ons mense se lewens te verbeter. Gaan en verseker dat ons gemeenskappe ontwikkel en in vrede leef. Gaan uit en verseker, deur eerlike en etiese werk, dat daar 'n toekoms vir ons kinders gewaarborg is."
OVK "tevrede" met verkiesing
Mashinini sê die OVK is tevrede met die verloop van die verkiesing en sê dit het ondanks 'n paar haakplekke "vry en regverdig" geskied.
Volgens Mashinini het die kommissie 290 besware ontvang wat ná beraadslaging en ondersoeke opgeklaar is.
"Mense wil 'n beter lewe hê"
Pres. Cyril Ramaphosa het tydens sy spreekbeurt gesê dat Suid-Afrikaners almal na 'n beter lewe strewe.
Hy het ook gesê politieke leiers moet saamwerk en hande vat om die beste belange van Suid-Afrikaners te dien, en na die behoeftes van gemeenskappe luister.
"Plaaslike regerings moet die dryfveer agter voortuitgang en ontwikkeling wees."
Rama jy sê "alle Suid Afrikaners strewe na 'n beter lewe" en al wat julle gedoen het die afgelope 27 jaar is om die land te verwoes en bankrot te steel en die werkloosheid tot 40% te laat klim. Julle het miljoene der miljoene mense laat daal tot ongekende armlastigheid. Julle is die grootste moordenaars van jou "our people" en julle gee niks om vir hulle nie.
Lyk so al asof die stemmers wil voortgaan om te "struggle" eerder as om te verander!
'n Grootse geleentheid gisteraand wat selfs die VSA se presidensiële verkiesingsuitslag oorskadu om die trietsige uitkoms van die duur munisipale verkiesing na 'n paar jaar van groot skandes te probeer kamoefleer. Maar die regering is skaamteloos en ons prez kan nie bloos nie; in sy nuwe suit met 'n covid-begrafnisagtige afgemete stemtoon sy steun aan die volgende munisipale jol heelhartig toegesê: Kom almal vat hande en laat waai! Boem-boem!
Ten minste sal ons vir die volgende vier jaar nie weer n optog oor swak diens lewering sien nie , die people het besluit en hulle kruisies getrek. Lekker man Lekker.
Die brandstof-prysstygings afgekondig 'n uur nadat stembusse gesluit het. Soos Barend du Plessis (Minister van Finansies) destyds gese het:"Die verkiesing het nie gefigureer by die aankondiging van salarisverhogings vir staatsamptenare [kort voor die verkiesing] nie".